open-index/open-wikipedia-markdown huggingface dataset:
ஜம்னாலால் பஜாஜ்

**ஜம்னாலால் பஜாஜ்** என்பவர் ஒர்  இந்திய தொழிலதிபர் ஆவார்.. இவர் தற்போதய பஜாஜ் குழுமத்தை 1926 ஆம் ஆண்டு நிறுவினார்.

## மேற்கோள்கள்

## புற இணைப்புகள்
* Jamnalal Bajaj Foundation official website

பகுப்பு:இந்தியத் தொழிலதிபர்கள்
பகுப்பு:1884 பிறப்புகள்
பகுப்பு:1942 இறப்புகள்
பகுப்பு:காந்தியவாதிகள்
இந்துத்துவம்

**இந்துத்துவம்** அல்லது **இந்துத்துவா** கொள்கை என்பது ஆர்எஸ்எஸ் என்ற இந்து மத அமைப்பை உருவாக்கிய தலைவர்களில் ஒருவரான சாவர்க்கரால் முன் மொழியப்பட்ட இந்து மதத்தின் அடிப்படை கருத்தியல் ஆகும்.

## வரலாறு
* இந்துத்துவம் என்பது எந்தவொரு சமரசமும் இன்றி இந்துக்களின் பழமைவாத கருத்துகளையும், அவர்களின் நலன், இறை வழிபாடு, பண்பாடு, பாரம்பரிய உரிமைகளை பேணுவதற்கும், பாதுகாப்பதற்கும் வரையறுக்கப்பட்ட ஒரு கோட்பாடாகும். 
* இது இந்துக்களின் நம்பிக்கை மற்றும் உணர்வுகளை பாதுகாக்கிறது.
* மேலும் இந்துத்துவா கொள்கை சில தீண்டாமை நிலைபாடுடன் மனித வாழ்வியலில் பல ஏற்ற தாழ்வுகளுடன் இருப்பதால் அவை மேல்மட்ட இந்துக்களுக்கு மட்டுமே சாதகமாக இருப்பதால் தென்னிந்திய மக்களிடம் இவ்வகை கருத்தியல் ஏற்புடையதாக இல்லாமல் போனதால் இந்துத்துவா கொள்கை இந்தியா முழுவதும் ஏற்கபடாத கொள்கையாக போனது என்றும் கூறப்படுகிறது. 
* மேலும் இந்து மத கருத்தியலில் வட இந்தியாவில் சில பகுதிகளில் மட்டுமே மக்களால் ஏற்கபட்டு இந்துத்துவா கொள்கை வெற்றி பெற்றாலும் பெரும்பாலான தென்னிந்தியா மற்றும் வட கிழக்கிந்தியாவில் பலர் கிறிஸ்துவம், இஸ்லாம், பௌத்தம் மதத்தை ஏற்று தழுவி கொண்டதால் இந்துத்துவா கொள்கை அங்கெல்லாம் பின்னடைவை சந்தித்தது.  
* அதைவிட இந்தியா சுதந்திரத்தின் போது இந்துக்கள் வாழும் அன்றைய ஒருங்கிணைந்த இந்தியாவின் பெரும் நிலப்பகுதியான பாகிஸ்தான் இஸ்லாமியர்களுக்கு தனிநாடாக சென்ற பிறகு இந்துத்துவா கொள்கை தோல்வியை தழுவியது என்றும் சில அரசியல் அறிஞர்களால் கூறப்படுகிறது.

## கருத்து
* வரலாற்றாசிரியரின் கருத்துப்படி *இந்துத்துவம் என்பது மேம்பட்ட அரசியல் சூழலில் அதுசார்ந்த ஆதாரங்களுக்கானது* என்று புகழ்பெற்ற இந்திய வரலாற்றாசிரியரான பேராசிரியர் ரொமிலா கூறுகிறார். 

## மேற்கோள்

பகுப்பு:இந்து சமயம்
பகுப்பு:இந்துத்துவம்
பகுப்பு:இந்து தேசியம்
பகுப்பு:ராஷ்டிரிய சுயம்சேவாக் சங்கத்தின் தத்துவங்கள்
கெட்டி உருண்டை (இனிப்பு)

கெட்டி உருண்டை (கல்லுருண்டை) என்பது விழாக்காலங்களில் செய்யப்படும் தமிழகத்து இனிப்பு. இது பச்சரிசி, பாசிப்பருப்பு ஆகியவற்றை மாவாக அரைத்து இனிப்பு சேர்த்து செய்யப்படும். தேவைக்கேற்ப எள்ளோ, தேங்காயோ சேர்த்து செய்தும் உண்பர். கெட்டியாக பிடிக்கப்படுவதால் கடிப்பதற்குக் கடினமாக இருக்கும். எனவே இப்பெயர் பெற்றது. தோற்றத்தால் நெய் சேர்த்து செய்யப்படும் ரவா உருண்டையை ஒத்திருக்கும்.

பகுப்பு:இனிப்புகள்
கட்டுப்பாடிழந்த சீறுநீர்ப்போக்கு

**கட்டுப்பாடிழந்த சிறுநீர்ப்போக்கு ** (*Urinary incontinence*, **UI**) என எந்தவொரு தன்னிச்சையான சிறுநீர்க் கசிவும் குறிப்பிடப்படுகிறது. வாழ்க்கைத் தரத்தை வெகுவாகப் பாதிக்கின்ற ஒரு மிகப் பொதுவானதும், மனத்தகைவு ஏற்படுத்துகின்றதுமான ஒரு சிக்கலாக இது அமைந்துள்ளது. இதன் பின்னணியில் குணப்படுத்தக்கூடிய மருத்துவ நிலை இருப்பினும் பெரும்பாலும் இது மருத்துவர்களிடம் வெளிப்படுத்தப்படுவதில்லை.

## காரணிகள்
பெண்களிடம் கட்டுப்பாடிழந்த சிறுநீர்ப்போக்கிற்குப் பொதுவான காரணங்களாகத் தகைவு சிறுநீர்ப்போக்கும் தூண்டு சிறுநீர்ப்போக்கும் உள்ளன. இரண்டு சிக்கல்களும் உள்ள பெண்களுக்குக் கலவை சிறுநீர்ப்போக்கு உள்ளது. 
தகைவு சிறுநீர்ப்போக்கு சிறுநீர்வழிக்கு ஆதாரம் இல்லாமையால் ஏற்படுவது; இது பிறப்பின்போதே இடுப்பறைக் கட்டமைப்பு சேதமடைவதால் இருக்கலாம். இருமல், தும்மல் மற்றும் தூக்குதல் போன்ற வயிற்று அழுத்தத்தைக் கூடுதலாக்கும் எந்த செயலின்போதும் சிறுசிறு துளிகளாக வெளியேறுவது இதன் இயல்பாக அமைந்துள்ளது. 

## மேற்கோள்கள்
 

## வெளி இணைப்புகள்
* 

பகுப்பு:நோய்கள்
முத்திரை (இசை)

கீர்த்தனைகளை இயற்றும் பாடலாசிரியர்கள், ஒரு குறிப்பிட்ட சொல் தங்களின் பாடலில் இடம்பெறும் வகையில் எழுதுவர். அச்சொல் **முத்திரை** என அழைக்கப்படும்.

## முத்திரையின் வகைகள்
# ஸ்வயநாம முத்திரை
# இராக முத்திரை
# இதரநாம முத்திரை
# இராஜ முத்திரை
# தாள முத்திரை
# வம்ச முத்திரை
# இலக்ஷண முத்திரை
# சந்த முத்திரை
# ஸ்தல முத்திரை
# ஆச்சாரிய முத்திரை
# இஷ்ட ஜன முத்திரை
# அர்த்த முத்திரை

## உசாத்துணை
எஸ். பாலச்சந்திரராஜு எழுதிய 'இசைத் துணைவன்' எனும் நூல். மூன்றாம் பதிப்பு, 1998. வெளியிட்டோர்: மணிமேகலைப் பிரசுரம், சென்னை 17.

பகுப்பு:கருநாடக இசை
டீசல் பொறி

**டீசல் பொறி**  எனப்படுவது ஒரு வகையான உள் எரி பொறி ஆகும். இது அமுக்குவதால் உண்டாகும் வெப்பத்தை வைத்து எரிப்பு அறையிலுள்ள எரிபொருளை எரிய வைக்கிறது. எரிம-வளிமக் கலவையை எரிய வைக்கத் தீப்பொறி பயனாகும் எரியூட்டு-பொறியிலிருந்து (spark-ignition engine) இது மாறுபட்டது. இப்பொறி டீசல் என்பவரால் 1893 ஆம் ஆண்டில் உருவாக்கப்பட்டது. மேலும் இதன் பற்றிக்கொள்ளும் வெப்பநிலை பெட்ரோலை ஒப்பிடும்போது குறைவு. அதனால் இதில் எரியூட்டு (Sprak) என்ற சாதனம் தேவையில்லை.

டீசல் பொறி அதன் உயர் அமுக்கு விகிதம் காரணமாக உள் அல்லது வெளி எரி பொறியினை விட உயர் வெப்பப் பயனுறுதியைக் கொண்டுள்ளது, குறைந்த வேகமுடைய டீசல் பொறிகள் 50% இற்கும் அதிக பயனுறுதியைக் கொண்டுள்ளது.

டீசல் பொறிகள் இரண்டு மற்றும் நான்கு ஸ்ட்ரோக் வகைகளில் உற்பத்தி செய்யப்படுகின்றன. இவை ஆரம்பத்தில் நிலையான நீராவி இயந்திரங்களிற்கான திறமிக்க மாற்றுதலாக பயன்படுத்தப்பட்டன. 1910 முதல் நீர்மூழ்கிகள், கப்பல்களில் பயன்படுத்தப்பட்டு வருகின்றன. பின்னர் நகரூர்திகள், டிரக்குகள், கனரக கருவிகள் மாற்றும் மின் பிறப்பாக்கும் நிலையங்களில் பயனுக்கு வந்தன. 1930களில் மெதுவாக ஒரு சில தானுந்துகளில் பாவனைக்கு வந்தன. 1970லிருந்து ஐக்கிய அமெரிக்காவில் சாலையில் செல்கின்ற மற்றும் சாலையில் செல்லாத டீசல் பொறி வண்டிகளின் பயன்பாடு அதிகரித்தன. 2007 இன் படி ஐரோப்பாவில் விற்பனையாகும் புதிய கார்களில் 50% டீசல் ஆகும்.

## மேற்கோள்கள்

பகுப்பு:வெப்ப இயக்கவியல்
பகுப்பு:செருமானியக் கண்டுபிடிப்புகள்
தீபாராதனை

**தீபாராதனை** என்பது இந்துக் கோயில்களில் நிகழும் பூசைகளின் ஒரு பகுதியாக இடம்பெறும் ஒரு நிகழ்வு ஆகும். இது பூசையின் ஒரு முக்கியக் கட்டமாக அமைகின்றது. கற்பூர ஒளியில் கிடைக்கும் தரிசனமே தீபாராதனை. தீபாரதனையின்போது பூசகர் பலவிதங்களில் தீப ஒளியை இறைவனின் திருவுருவத்துக்கு முன்னர் காட்டுவார். நித்தியம், நைமித்தியம், காமியம் என்று சொல்லப்படும் அன்றாடப் பூசை, காரணம் குறித்த பூசை, விளைவு கருதிய பூசை என்னும் மூவகைப் பூசைகளிலும் தீபாராதனை இடம்பெறுகின்றது. பூசை நிகழ்வுகளின் ஒழுங்கில் நைவேத்தியம் எனப்படும் உணவு படைத்தலுக்குப் பின்னர் தீபாராதனை தொடங்கும். 

## தீப வகைகள்
தீபாராதனைக்கு உரிய தீபங்கள் பெரும்பாலும் பித்தளை போன்ற உலோகங்களினால் செய்யப்படுகின்றன. பூசையின்போது பெரிதும் பயன்படும் தீபங்களுள் பின்வருவன அடங்கும்:

* ஒரு முக தீபம் அல்லது ஒற்றைத் தீபம்
* அடுக்குத் தீபம்
* பஞ்சமுக தீபம்
* வில்வ தீபம்
* இடப தீபம்
* கும்ப தீபம்
* ஈசனாதி தீபங்கள்
* கற்பூர தீபம்
* பஞ்சராத்திரிகைத் தீபம்

இவையன்றி பதினாறு வகைத் தீபங்களும் பூஜைக்குப் பயன்படுத்தப்படுகின்றன. 
# தூபம்
# மஹாதீபம் - 
# அலங்கார தீபம்
# நாக தீபம்
# விருட்சப தீபம் - விருஷ தீபம்
# புருஷா மிருக தீபம்
# ஓல தீபம்
# கமடதி தீபம் - கமபதி தீபம்
# கனு தீபம் - கஜ தீபம்
# வியாண்யர தீபம் - வியாக்ர தீபம் 
# இம்ம தீபம் - சிம்ஹ தீபம்
# துவஜ தீபம்
# மயூர தீபம்
# ஐந்தட்டு தீபம் - பூரண தீபம்
# நட்சத்திர தீபம்
# மேரு தீபம்.


படிமம்:Adukku deepam1.jpg|அடுக்கு தீபம்
படிமம்:Kumba deepam.jpg|கும்ப தீபம்
படிமம்:Ottrai deepam.jpg|ஒற்றை தீபம்
படிமம்:Vilakku deepam.jpg|விளக்கு தீபம்


## அடிக்குறிப்புகள்

## உசாத்துணைகள்
* கைலாசநாதக்குருக்கள், கா., சைவத் திருக்கோவிற் கிரியை நெறி, பேராசிரியர் பிரம்மசிறீ கைலாசநாதக் குருக்கள் ஞாபகார்த்த சபை, யாழ்ப்பாணம். 2009.

பகுப்பு:இந்து சமய வழிபாடுகள்
நோக்கியா லூமியா 900

**நோக்கியா லூமியா 900** (Nokia Lumia 900) விண்டோசு 8 இயங்குதளத்தில் இயங்கும் நகர்பேசியாகும். இதை ஜனவரி 9, 2012 அன்று நோக்கியா நிறுவனம் வெளியிட்டது. தொடுதிரை வசதி கொண்ட இக்கைபேசி சியான், மெசந்தா, கருப்பு, வெள்ளை நிறங்களில் கிடைக்கிறது. . 512 மெகாபைட்டுகள் ரேம், 16 கிகாபைட்டுகள் உள்ளமைந்த நினைவகம் ஆகியவற்றைக் கொண்டுள்ளது. காணொளி வழி பேச்சிற்குத் துணைபுரியும் முன்னமைந்த நிழற்படக்கருவி இதன் சிறப்பாகும். . ஐக்கிய அமெரிக்கா, கனடா, ஐக்கிய ராச்சியம், சிங்கப்பூர், ஆஸ்திரேலியா, சீனா, மலேசியா ஆகிய நாடுகளில் பரவலாக விற்கப்பட்டது. இதில் இருந்த குறைகள் சில அடுத்த பதிப்பான நோக்கியா லூமியா 920 பேசியில் சீரமைக்கப்பட்டன.

## இவற்றையும் பார்க்கவும்
* நோக்கியா லூமியா 610
* நோக்கியா லூமியா 810
* நோக்கியா லூமியா 920
* நோக்கியா லூமியா 720

## மேற்கோள்கள்

## வெளியிணைப்புகள்
* Lumia 900 (ஆங்கிலத்தில்)
* Official page  (ஆங்கிலத்தில்)
* Nokia developer - specifications  (ஆங்கிலத்தில்)

பகுப்பு:நகர்பேசிகள்
நோக்கியா லூமியா 810

**நோக்கியா லூமியா 810 (Nokia Lumia 810)**, நோக்கியா நிறுவனம் வெளியிட்ட தொடுதிரை நகர்பேசியாகும். இது விண்டோசு இயங்குதளத்தில் இயங்கும். அக்டோபர் 8, 2012 அன்று வெளியானது. 8 மெகாபிக்சல் (மெகாபடவணுக்கள்) கொண்ட நிழற்படக்கருவி, 1.5 கிகாஹர்ட்சில் இயங்கும் செயலி ஆகிய வசதிகளைக் கொண்டது. 

## விபரங்கள்
:இயங்குதளம்  = விண்டோசு 8 (கைபேசிக்கானது)
:நினைவகம்  = 1 கிகாபைட்டுகள் ரேம்
:நினைவக அட்டை = 64 கிகாபைட்டுகள் வரையில்.
:இணைப்பு வசதிகள் = புளுடூத், வை-ஃபை

## மேற்கோள்கள்

## மேலும் பார்க்கவும்
*நோக்கியா லூமியா 610
*நோக்கியா லூமியா 900
*நோக்கியா லூமியா 920

## வெளியிணைப்புகள்
*Lumia 810 (ஆங்கிலத்தில்)

பகுப்பு:நகர்பேசிகள்
பகுப்பு:நோக்கியா
மகள் மறுத்தல்

மகள் மறுத்தல் என்னும் துறைப் பாடல் புறநானூற்றுத் தொகுப்பில் 3 உள்ளன. புறநானூறு 109, 110, 111 இது நொச்சித்திணையில் வரும் துறை. 

வேள் பாரி தன் மகளை யாருக்குத் தருவான் என்று கபிலர் கூறும் பாடல்கள் இவை. 

இந்தப் பாடல்களால் மூவேந்தர் கூடிப் பாரியின் பறம்பு மலையை முற்றிகை இட்டுப் பாரியை அழித்தது பாரியின் மகளை மணப்பதற்காகவே எனத் தெரிகிறது. 

பாரி தன் நாட்டை ஆடிப் பாடி வரும் விறலியர்க்கு நல்குவான். வேந்தர்க்கு விட்டுக்கொடுக்க மாட்டான்.  தன் நாட்டின் 300 ஊர்களையும் பரிசிலர்க்குக் கொடுத்துவிட்டான். எஞ்சியிருப்பது குன்று, பாரி, புலவர் ஆகியவையே, இவற்றை வேந்தர்க்குத் தரமாட்டான்.  இந்தக் குன்றத்தையும் பாடிவரும் கிணைமகள் பெறமுடியும். 
*மகட்பாற்காஞ்சி என்னும் துறையில் வரும் பாடல்களில் மகளின் தந்தை இன்னான் என்றோ, அவளை மணக்க வரும் வேந்தன் இன்னார் என்றோ பெயர் கூப்பட்டிருக்காது. 
*மகள் மறுத்தல் என்னும் துறையில் வரும் பாடல்களில் மகளின் தந்தை இன்னார் எனக் காட்டப்பட்டிருக்கும். 
இவை இது துறைகளில் காணப்படும் வேறுபாடு. 
## அடிக்குறிப்பு

பகுப்பு:புறநானூற்றுத் துறைகள்
1776

**1776** (MDCCLXXVI) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.

## நிகழ்வுகள்
* மார்ச் 15 - தெற்கு கரோலினா பிரித்தானியாவிடம் இருந்து விடுதலையை அறிவித்தது. பிரித்தானியாவிடம் இருந்து விடுதலை பெற்ற முதலாவது அமெரிக்கக் குடியேற்ற நாடு இதுவாகும்.
* மார்ச் 17 - அமெரிக்கப் புரட்சி: பிரித்தானியப் படைகள் மசாசுசெட்சின் பொஸ்டன் நகரை விட்டு அகன்றனர்.
* ஏப்ரல் 12 - அமெரிக்க நாட்டில் உள்ள கரோலினா என்ற மாகாணம் ஐக்கிய இங்கிலாந்தின் காலணி மயத்திற்கு எதிப்பு தெரிவித்தது.
* ஜூன் 28 - ஜார்ஜ் வாஷிங்டனை கடத்தத் திட்டமிட்டதற்காக அவரது மெய்ப்பாதுகாப்பாளராக இருந்த "தொமஸ் ஹின்க்கி" தூக்கிலிடப்பட்டான்.
* ஜூலை 4 - ஐக்கிய இராச்சியத்திடம் இருந்து ஐக்கிய அமெரிக்கா விடுதலையை அறிவித்தது.
* சூலை 11 - கப்டன் ஜேம்ஸ் குக் தனது மூன்றாவது கடற் பயணத்தை ஆரம்பித்தான்.
* ஆகஸ்டு 10 - அமெரிக்காவின் விடுதலைப் பிரகடன செய்தி லண்டனைப் போய்ச் சேர்ந்தது.
* ஆகஸ்டு 27 - பிரித்தானியப் படைகள் லோங் தீவில் ஜோர்ஜ் வாஷிங்டன் தலைமையிலான அமெரிக்கப் படைகளைத் தோற்கடித்தன.
* செப்டம்பர் 6 - கரிபியன் தீவான குவாதலூப்பேயை சூறாவளி தாக்கியதில் 6000 பேர் கொல்லப்பட்டனர்.
* அக்டோபர் 26 - அமெரிக்கப் புரட்சிக்கு ஆதரவு திரட்டும் நோக்கில் பெஞ்சமின் பிராங்கிளின் பிரான்ஸ் புறப்பட்டார்.
* டிசம்பர் 26 - அமெரிக்கப் புரட்சிப் போர்: பிரித்தானியர் நியூ ஜெர்சியில் இடம்பெற்ற போரில் தோற்றனர்.

## நாள் அறியப்படாதவை
* அலெசான்றோ வோல்ட்டா 1776-77களில் வளிமங்களின் (வாயுக்களின்) வேதியல் பண்புகளை ஆய்ந்துகொண்டு இருந்தபோது, மெத்தேன் என்னும் ஒரு வளிமத்தைக் கண்டுபிடித்தார்.

## பிறப்புகள்
* மார்ச் 24 - முத்துசுவாமி தீட்சிதர், இசை மும்மூர்த்திகளில் ஒருவர். (இ. 1835)
* ஆகஸ்டு 9 - அமேடியோ அவகாதரோ, இத்தாலிய வேதியியலாளர் (இ. 1856)

## இறப்புகள்
* ஆகத்து 25 - டேவிடு யூம் எசுக்காத்துலாந்து நாட்டைச் சார்ந்த மெய்யியலார், (பி. 1711)
* நவம்பர் 30 - வில்லியம் ஹொட்சால் இங்கிலாந்து அணியின் துடுப்பாட்டக்காரர். (பி. 1718)

## நாட்காட்டி

*
மறக்களவழி

மறக்களவழி என்னும் துறைப் பாடல் புறநானூற்றுத் தொகுப்பில் 5 உள்ளன.  இது வாகைத்திணையில் வரும் துறை. 
## இலக்கணம்
உழவர் களத்தில் அதரி திரித்து, மாடுகளைக் கட்டி நெல்லின் வைக்கோலைப் போர் அடிப்பது போல, அரசன் போர்களத்தில் யானை, குதிரை, காலாள் ஆகியோரை உதரிப் போரடிப்பதைக் கூறுவது மறக்களவழி என்னும் துறையாகும் என்று இலக்கண நூல்கள் குறிப்பிடுகின்றன. 

இங்குக் காட்டப்பட்டுள்ள புறநானூறு, களவழி நாற்பது ஆகிய நூலில் வரும் பாடல்களில் இந்தக் களவழி உருவகம் செய்யப்பட்டுள்ளது. 

தொல்காப்பியம் புறப்பொருள் வெண்பாமாலை   ஆகிய இலக்கண நூல்கள் இந்தச் செய்திகளைக் குறிப்பிடுகின்றன.

## இலக்கியம்
போர்க்களத்தில் வீழ்ந்துகிடக்கும்போது அரசன் வழங்கும் பரிசிலைச் சிறப்பித்துக் கூறுவது மறக்களவழி. 

;கருவூர்க் கோட்டை
*சோழன் குராப்பள்ளித் துஞ்சிய கிள்ளிவளவன் போர்க்களத்தில் கிடக்கும்போது தன்னைப் பாடிய புலவர் கோவூர் கிழாருக்குத் தான் வென்ற கருவூர்க் கோட்டையைப் பரிசாக வழங்கினான். 
;மணிமாலை
*போர்ப்புறம் என்னுமிடத்தில் சோழன் வேல்பஃறடக்கைப் பெருநற்கிள்ளியோடு போரிட்ட சேரமான் குடக்கோ நெடுஞ்சேரலாதன் போர்க்களத்தில் கிடக்கும்போது புலவர் கழாத்தலையாருக்குத் தன் கழுத்திலிருந்த மணியாரத்தைப் பரிசாக வழங்கினான்.  
;பட்டத்து யானை
*சேரமான் கடலோட்டிய வேல்கெழு குட்டுவன் போர்க்களத்தில் கிடக்கும்போது தன்னைப் பாடிய புலவர் பரணருக்குத் தன் பட்டத்து யானையைப் பரிசாக வழங்கினான்.  
*சோழன் செருப்பாழி எறிந்த இளஞ்சேட்சென்னி போர்க்களத்தில் கிடக்கும்போது தன்னைப் பாடிய புலவர் ஊன்பொதி பசுங்குடையாருக்குத் தன் பட்டத்து யானையைப் பரிசாக வழங்கினான்.  
*தலையாலங்கானத்துச் செருவென்ற பாண்டியன் நெடுஞ்செழியன் போர்க்களத்தில் கிடக்கும்போது தன்னைப் பாடிய புலவர் கல்லாடனாருக்குத் தன் பட்டத்து யானையைப் பரிசாக வழங்கினான்.  
;அரசனைச் சிறை மீட்டல்
*சோழன் செங்கணான் போரில் வென்று சேரமான் கணைக்கால் இரும்பொறையைச் சிறையிலிட்டான். பதினெண்கீழ்கணக்கு நூல்களில் ஒன்றான களவழி என்னும் நூலைப் புலவர் பொய்கையார் சோழனின் போர்க்களவழியாகப் பாடிச் சிறை மீட்டார்.

## அடிக்குறிப்பு

பகுப்பு:புறநானூற்றுத் துறைகள்
உள்ளாடை

thumb|பெண்களுக்கான உள்ளாடைகள்
thumb|ஆண்களுக்கான பாக்சர் வகை உள்ளாடைகள்
**உள்ளாடைகள் ** (*Undergarments*, *underwear*) தோலினை அடுத்து மற்ற ஆடைகளுக்கு உள்ளே அணியப்படும்  உடைகளாகும். உடலிலிருந்து வெளிப்படும் வியர்வை மற்றும் பிற கசிவுகளிலிருந்து வெளியே அணியும் ஆடைகளை பாதுகாப்பதுடன் உடலை வடிவாக காட்டவும் சில உறுப்புகளுக்கு  ஆதரவளிக்கவும் பயன்படுகிறது.  குளிர் காலங்களில் நீளமான உள்ளாடைகள் கூடுதலான கதகதப்பைத் தருகின்றன. சில உள்ளாடைகள் கவர்ச்சிக்காகவும் பயன்படுத்தப்படுகின்றன. சமயக் கோட்பாடுகளுக்கிணங்கவும் சில உள்ளாடைகள் பயன்படுத்தப்படுகின்றன. சிலவகை ஆடைகள், டீ-சட்டைகள், குறுங்காற் சட்டைகள் போன்றவை,   உள்ளாடைகளாகவும்  வெளியாடைகளாகவும் பயன்படுகின்றன.  பொருத்தமானத் துணியில் இருந்தால் சில உள்ளாடைகளை இரவுநேர ஆடைகளாகவும் நீச்சல் ஆடைகளாகவும் பயன்படுத்தலாம்.
## வகைகள்
உள்ளாடைகள் அணியும் இடத்தை பொறுத்து பொதுவாக இருவகைப்படும்.  உடலின் மேற்பகுதியில் அணிவது; மற்றொன்று இடுப்புக்குக் கீழே அணிவது. சில உள்ளாடைகள் இரண்டையும் மூடியிருக்கும். ஆண்களும் பெண்களும் பலவகைப்பட்ட பாணிகளில் உள்ளாடைகளை அணிகின்றனர். பெண்கள் வழைமையாக பிரா எனப்படும் மார்கச்சைகளையும் பேன்டீசு எனப்படும் கீழாடைகளையும் அணிகின்றனர்.  டீ-சட்டைகள்,  கையில்லாச் சட்டைகள், பிகினி உள்ளாடைகள், ஜீ இசுட்ரிங் உள்ளாடைகளை இருபாலரும் அணிவதுண்டு.
## ஆண்களின் உள்ளாடைகள்
ஆண்கள் பிரீஃப் எனப்படும் பாணி கீழாடைகளையும் பாக்சர் எனப்படும் பாணி கீழாடைகளையும் அணிகின்றனர். சிலர் கோவணம் எனப்படும் துணியையும் அணிகின்றனர். மேல்புறத்தில் பனியன் (கை வைத்தும் இல்லாதும்) அணிகின்றனர்.
## பெண்களின் உள்ளாடைகள்
பெண்கள் வழைமையாக பிரா எனப்படும் மார்கச்சைகளையும் பேன்டீசு எனப்படும் கீழாடைகளையும் அணிகின்றனர்.
## மேலும் அறிய

* First published in London by Michael Joseph in 1951.
*
*

## வெளி இணைப்புகள்

* Historical Lingerie pictures from the New York Public Library Picture Collection

பகுப்பு:உடைகள்
சோனி எக்சுபீரியா யூ

சோனி எக்சுபீரியா யூ (Sony Xperia U), 2012 ஆம் ஆண்டில் சோனி நிறுவனம் வெளியிட்ட நகர்பேசியாகும். இது ஆண்ட்ராய்டு இயங்குதளத்தில் இயங்கக் கூடியது. ஐந்து மெகாபடவணுக்கள் கொண்ட நிழற்படக்கருவி, எட்டு கிகாபைட்டுகள் உள்ளார்ந்த நினைவகம், 1 கிகாஹர்ட்ஸ் வேகம், தொடுதிரை ஆகிய வசதிகளைக் கொண்டது. சோனி நிறுவனம் எரிக்சனுடனிருந்த பங்குகளைப் பிரித்த பின் உருவான கைபேசிகளில் இதுவும் ஒன்று. மஞ்சள், வெள்ளை, கருப்பு, பிங்க் ஆகிய நிறங்களில் கிடைக்கிறது.

பகுப்பு:நகர்பேசிகள்
வி. ஆர். இராமச்சந்திர தீட்சிதர்

**ராமச்சந்திர தீட்சிதர் (Vishnampet R. Ramachandra Dikshitar)**  (ஏப்ரல் 16, 1896 - நவம்பர் 24, 1953) தமிழ்நாட்டில் பிறந்த இந்தியவியலாளரும் திராவிடவியலாளரும் ஆவார். சென்னைப் பல்கலைக்கழகத்தில் வரலாறு, தொல்லியல் பிரிவுகளுக்கு பேராசிரியராக இருந்தார்.

## இளமைப் பருவம்
இவர் மதராசு மாகாணத்தின் விஷ்ணாம்பேட்டையில் பிராமணத் தம்பதிகளுக்குப் பிறந்தார்.
 திருக்காட்டுப்பள்ளியில் உள்ள சிவசாமி ஐயர் பள்ளியிலும் இளநிலை வரலாறு பட்டப்படிப்பை திருச்சிராப்பள்ளியின் புனித யோசேப்பு கல்லூரியிலும் பயின்றார். மேல்நிலைப் பட்டத்தையும் பெற்று, சென்னைப் பல்கலைக்கழகத்தில் முனைவர் பட்டமும் பெற்றார்.

## கல்வியும் பணியும்
இவர் புனித யோசேப்பு கல்லூரியிலேயே விரிவுரையாளராகப் பணியாற்றினார். 1928 ஆம் ஆண்டில், சென்னைப் பல்கலைக்கழகத்தில் வரலாறு, தொல்லியல் துறைகளுக்குப் பேராசிரியரானார். இவர் இந்திய வரலாற்றினை, குறிப்பாக தமிழ் வரலாற்றினை நன்கு அறிந்திருந்தார். சமற்கிருதத்தைக் கற்றுத் தேர்ந்தார்.

## மேற்கோள்கள்

## வெளி இணைப்புகள்

பகுப்பு:திராவிடவியலாளர்கள்
பகுப்பு:தமிழ் மக்கள்
பகுப்பு:1896 பிறப்புகள்
பகுப்பு:1953 இறப்புகள்
பகுப்பு:இந்திய இந்தியவியலாளர்கள்
பகுப்பு:தமிழ்-ஆங்கில மொழிபெயர்ப்பாளர்கள்
பகுப்பு:திருக்குறள் ஆங்கில மொழிபெயர்ப்பாளர்கள்
சுந்தரம்

**சுந்தரம்** பொதுவாக அழகைக் குறிக்கும்.

## நபர்கள்
*பெரி. சுந்தரம், இலங்கை அரசியல்வாதி
*பெ. சுந்தரம் பிள்ளை, எழுத்தாளர்
*தி. வே. சுந்தரம், தொழிலதிபர்
*குண்டிபெய்ல் சுந்தரம், இந்தியத் துடுப்பாட்ட வீரர்
*இளசை சுந்தரம், எழுத்தாளர்
*சுந்தரம் கரிவரதன், விளையாட்டு வீரர்
*துளசி சுந்தரம், மலேசிய எழுத்தாளர்
*தோவாளை சுந்தரம் பிள்ளை, வில்லுப் பாட்டுக் கலைஞர்
*மீனாட்சிசுந்தரம் பிள்ளை, தமிழறிஞர்
*வீ. ப. கா. சுந்தரம், தமிழறிஞர்
*எம். கே. சுந்தரம், மலேசிய எழுத்தாளர்
*மே. ரா. மீ. சுந்தரம், எழுத்தாளர்
*சுந்தரம் பாலச்சந்தர், வீணை இசைக்கலைஞர்
*பட்டுக்கோட்டை கல்யாணசுந்தரம், கவிஞர்
*டி. ஆர். சுந்தரம், இயக்குநர்
*ஆர். சுந்தரம், இயக்குநர்
*வியட்நாம் வீடு சுந்தரம், இயக்குநர்
*டி. வி. சுந்தரம், நடிகர்
*சுந்தரம் ராஜம், ஓவியர், நடிகர்
*பி. சுந்தரம், தமிழக அரசியல்வாதி

## திரைப்படங்கள்
*சர்வர் சுந்தரம், 1964 திரைப்படம்
*சத்ய சுந்தரம், 1981 திரைப்படம்
*தம்பி வெட்டோத்தி சுந்தரம், 2011 திரைப்படம்
கங்காவதரணம்

**கங்காவதரணம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.  இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் இறுதியானதாகும். இதனை பூவரு கங்கை என்றும் அழைக்கின்றனர்.

## தாண்டவம் ஆடும் முறை

ஆகாயத்திலிருந்து கங்கை கீழே இறங்குவது போல இரு கைகளையும் பூமியில் ஊன்றி, உடலைப் பின்புறமாக வளைத்து,கால்களை இடுப்பு வரை நேரே தூக்கி ஆடுதல் கங்காவதரணம் என்று அழைக்கப்படுகிறது.

## இவற்றையும் காண்க

* நடராசர்
* நடராச தத்துவம்
* சிவதாண்டவங்கள்

* பரதநாட்டியம்
* கரணங்கள்
* பரதமுனிவர்

## ஆதாரங்கள்


## வெளி இணைப்புகள்
* நாட்டியக் கலைவிளக்கம் - யோகி ஸ்ரீ சுத்தானந்த பாரதியார் 
* ஸ்ரீ நடராஜர் தத்துவம் - அம்மன் தரிசனம் 
* பரஞ்சோதி யாத்திரை -  தெய்வமாக் கலை கல்கியின் சிவகாமியின் சபதம்

பகுப்பு:நூற்றியெட்டு சிவதாண்டவங்கள்
முதுமை மூட்டழற்சி

**முதுமை மூட்டழற்சி** [Osteoarthritis, (OA)], **சிதையும் [[மூட்டு]] [[நோய்]]**, **சிதையும் வாதம்** அல்லது **அத்திமூட்டுநோய்** என்றழைக்கப்படுபவை மூட்டுச் [மூட்டுக்குருத்தெலும்பு (articular cartilage), அடிக்குருத்தெலும்பு (subchondral bone) ஆகியவையும் சேர்ந்த] சிதைவுகளைக் கொண்ட, இயக்க (அசைவு) முறைபிறழ்வுகளினால் ஏற்படும் நோய்தொகுதியைக் குறிக்கின்றன. மூட்டு வலி, மிருதுத்தன்மை, விறைப்பு, மூட்டுப்பிடிப்பு (Joint locking), சில நேரங்களில் மூட்டு நீர்மக்கட்டு (joint effusion) ஆகியவை இந்நோய்க்கு அறிகுறிகளாகும். மரபுவழி (பரம்பரை), வளர்ச்சி, வளர்சிதைமாற்றம், விசையியல் சார்ந்தவையென பல்வேறு காரணங்கள் கசியிழைய அழிவிற்கான செயல்முறைகளைத் தொடங்கலாம். இத்தகு சிதைந்த கசியிழையம் எலும்பின் மேற்பகுதிகளை சரியாகப் பாதுகாக்காதபோது, எலும்புப் பகுதிகள் வெளிப்பட்டு சேதமடைகின்றன. வலியினால் அசைவது குறைந்து விடுவதால், எலும்புகளைச் சுற்றியுள்ள தசைகள் தொய்வடைந்து செயல்திறனை இழந்தும், மூட்டிணைப்புத் தசைநார்கள் மிகவும் தளர்வுற்றும் காணப்படலாம்.

உடற்பயிற்சி, வாழும்முறை மாற்றங்கள், வலியகற்றிகள் ஆகியவை இணைந்த சிகிச்சை முறைகள் பொதுவாக உபயோகப்படுத்தப்படுகின்றது. வலியானது உடல் மெலிவிற்கு காரணமாகும்போது, வாழ்க்கைத் தரத்தினை உயர்த்த, மூட்டு மாற்றீட்டு சிகிச்சையை உபயோகப்படுத்தலாம். பொதுவாகக் காணப்படும் மூட்டழற்சி, முதுமை மூட்டழற்சியேயாகும். இந்நோயே, அமெரிக்காவில் நாள்பட்ட ஊனத்திற்கு முதன்மைக் காரணியாக விளங்குகின்றது,. ஐக்கிய இராச்சியத்தில் எட்டு மில்லியன் மக்களும், ஐக்கிய அமெரிக்காவில் 21 மில்லியன் மக்களும் முதுமை மூட்டழற்சியால் பாதிக்கப்பட்டுள்ளார்கள்.

## அறிகுறிகள்

இந்நோயின் பிரதானமான அறிகுறியான வலியானது ஊனத்தையும், மூட்டு விறைப்பையும் உருவாக்க வல்லது. பொதுவாக வலியானது நோய் தாக்கப்பட்ட மூட்டுகளுடன் தொடர்புடைய தசைகளிலும், தசைநாண்களிலும் கூர்மையான வேதனையைத் தரக்கூடியதாகவும், தீப்புண் போன்ற எரிச்சல் தரக்கூடியதாகவும் உள்ளதாக விவரிக்கப்படுகிறது. பாதிக்கப்பட்ட எலும்புப் பிணைப்பானது அசையும்போதோ, தொடும்போதோ சொடுக்கு (crepitus) போடுவது போன்ற படபடவென்ற சத்தத்தினை உருவாக்கக் கூடியது. நோயாளிகள் தசைப்பிடிப்பு, வலியேற்படுத்தும் தசைநாண்களின் சுருக்கம் ஆகியவற்றை அனுபவிக்க நேரிடலாம். எப்போதாகிலும், மூட்டுகள் மூட்டுறை திரவங்களினால் நிரப்பப்படலாம். ஈரத்தன்மைமிக்க, குளிரான பருவகாலங்களில் பல நோயாளிகளின் வலி மிகுந்துக் காணப்படும்.

## இவற்றையும் காண்க
* முடக்கு வாதம் 
* மூட்டுறை திரவம்

## மேற்கோள்கள்


## வெளியிணைப்புகள்
* American College of Rheumatology Factsheet on OA
* Osteoarthritis  The Arthritis Foundation

பகுப்பு:நோய்கள்
பகுப்பு:வாதவியல்
தாவீது ஆறுமுகம்

**தாவீது ஆறுமுகம்** (*David Arumugam*), *அல்லேய்கேட்சு* என்ற இசைக்குழுவை நிறுவிய மலாய் மொழிப் பாடகராவார். இவருடன் இவரது தம்பியான லோகநாதன் ஆறுமுகம் இணைந்து பாடுகிறார். பகாங் மாநில சுல்தானின் 74வது பிறந்த நாளான அக்டோபர் 24, 2008 இல் இவருக்கு *டத்தோ* பட்டம் வழங்கி சிறப்பித்தார் சுல்தான். இவர் மலேசியத் தமிழர். ஏறத்தாழ பத்து மலாய் பாடல்களைப் பாடியுள்ளார்.

## மேற்கோள்கள்
# "David Arumugam, Khadijah Ibrahim now Datuks". Thestar.com.my. Retrieved 2009-05-11.
# http://www.nasilemak2.com/020220.html 
# http://hantugangster.com/cast-david.html 

## வெளியிணைப்புகள்
*[www.alleycatsmalaysia.com/ தளம்]

பகுப்பு:வாழும் மக்கள்
பகுப்பு:மலேசியத் தமிழர்
பகுப்பு:பாடகர்கள்
பகுப்பு:1950 பிறப்புகள்
மேரி சாந்தி தைரியம்

**மேரி சாந்தி தைரியம் (Mary Shanthi Dairiam)** (பிறப்பு 17 செப்டம்பர் 1939) ஓர் மலேசிய மனித உரிமை, பெண்ணுரிமைப் போராளி ஆவார். ஐக்கிய நாடுகள் அவையின் பாலினத்திற்கான சம உரிமைக் குழுவிலும் பெண்களுக்கெதிரான பாகுபாட்டை ஒழிக்கும் குழுவிலும் பணியாற்றினார்.

ஐக்கிய நாடுகள் அவையின் பாலினத்திற்கான சம உரிமைக் குழுவிலும். பெண்ணுக்கு எதிரான வேறுபாட்டுணர்வை நீக்கும் குழுவிலும் பணியாற்றுகிறார்.

இசுரேலின் காசா போரினை ஆய்வு செய்ய ஐக்கிய நாடுகள் அவையால் அனுப்பி வைக்கப்பட்ட மூவரில் இவரும் ஒருவர்.

பெண்களுக்கெதிரான அனைத்து விதமான பாகுபாடுகளையும் நீக்கத் தோற்றுவிக்கப்பட்ட பன்னாட்டு பெண்ணுரிமை காப்பகத்தின் ஆசியப் பிரிவின் நிறுவனரும் தற்போதைய இயக்குநரும் இவரே.

## மேற்கோள்கள்

## வெளியிணைப்புகள்
* Vita at the Office of the United Nations High Commissioner for Human Rights (ஆங்கிலத்தில்)
* Interview  with Dairiam for the Association for Women's Rights in Development (ஆங்கிலத்தில்)

பகுப்பு:1939 பிறப்புகள்
பகுப்பு:வாழும் மக்கள்
பகுப்பு:பெண்கள் உரிமைகள் செயற்பாட்டாளர்கள்
பகுப்பு:மலேசியப் பெண்கள்
பகுப்பு:மலேசிய மனித உரிமைச் செயற்பாட்டாளர்கள்
ரைன்ட் கணிதப் பப்பிரசு

**ரைன்ட் கணிதப் பாபிரஸ்** (*Rhind Mathematical Papyrus*) என்பது பண்டை எகிப்தியக் கணித உள்ளடக்கங்களுடன் கூடிய பாபிரஸ் தாள் ஆகும். தற்போது பிரித்தானிய அருங்காட்சியகத்தில் இருக்கும் இதைப் *[[பாபிரஸ்]] பிரித்தானிய அருங்காட்சியகம் 10057* என்றும் குறிப்பிடுவது உண்டு. அலெக்சாண்டர் என்றி ரைன்ட் என்னும் இசுக்கொட்லாந்தைச் சேர்ந்த பழம்பொருள் சேகரிப்பாளரின் பெயரைத் தழுவியே இதற்கு இப் பெயர் ஏற்பட்டது. ரைன்ட் இதை 1858 ஆம் ஆண்டில் எகிப்தில் உள்ள லக்சோரில் விலைக்கு வாங்கினார். இது ராமேசியத்தில் அல்லது அதற்கு அருகில் சட்டத்துக்குப் புறம்பான அகழ்வாய்வில் கிடைத்ததாகக் கருதப்படுகிறது. இப்பப்பிரசு ஏறத்தாழ கிமு 1650 ஆம் ஆண்டுக் காலப் பகுதியைச் சேர்ந்தது. பெரும்பாலான பப்பிரசுகளைக் தன்னகத்தே கொண்டுள்ள பிரித்தானிய அருங்காட்சியகம் 1864 ஆம் ஆண்டில் இதையும், எகிப்தியக் கணிதத் சுருளேடுகளையும் ரைன்ட்டிடம் இருந்து வாங்கியது. இதன் ஒரு சிறிய துண்டுகள் நியூ யார்க்கில் உள்ள புரூக்லின் அருங்காட்சியகத்தில் உள்ளன.

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:தொல்பொருட்கள்
பகுப்பு:எகிப்தின் வரலாறு
பகுப்பு:எகிப்திய நாகரிகம்
நில்சு குஸ்டாப் டேலன்

**நில்சு குஸ்டாப் டேலன்** (Nils Gustaf Dalén: 30 நவம்பர் 1869 – 9 டிசம்பர் 1937) ஒரு சுவீடன் நாட்டு தொழிலதிபர், கண்டுபிடிப்பாளர்.  கலங்கரை விளக்கம், கடலில் அமைக்கப்பட்டுள்ள மிதவை அடையாளக் கருவிகள் முதலியவற்றில் ஒளியூட்ட, வாயு சேமக்கலன்களுடன் இணைந்து செயலாற்றும் வகையில் தானியங்கி ஒழுங்குபடுத்திகளைக் கண்டுபிடித்ததற்காக 1912 ஆம் ஆண்டு நோபல் பரிசு பெற்றவர்.

## மேற்கோள்களும் குறிப்புகளும்

பகுப்பு:1869 பிறப்புகள்
பகுப்பு:1937 இறப்புகள்
பகுப்பு:நோபல் இயற்பியற் பரிசு பெற்றவர்கள்
பகுப்பு:தொழிற்சாலை வாயுக்கள்
சிந்தனைச் சுதந்திரம்

**சிந்தனைச் சுதந்திரம்** அல்லது **உள்ளுணர்வுக்கான சுதந்திரம்** என்பது ஒருவர் சுந்திரமாக ஒரு உண்மையை, கருத்தை, பார்வையை வைத்திருக்க, கருத்தில்கொள்வதற்கான சுதந்திரம் ஆகும்.  இது கருத்து வெளிப்பாட்டுச் சுதந்திரம், சமயச் சுதந்திரம் ஆகியவற்றுடன் நெருங்கிய தொடர்புடையது, ஆனால் வேறு வகையானது.  இது உலக மனித உரிமைகள் சாற்றுரை, அனைத்துலக குடிசார் மற்றும் அரசியல் உரிமைகள் உடன்படிக்கை உட்பட்ட பல்வேறு அனைத்துலகச் மனித உரிமை வெளிப்பாடுகளிலும் உடன்படிக்கைகளாலும் உறுதிப்படுத்தப்பட்ட அடிப்படை உரிமை ஆகும்.

## வெளி இணைப்புகள்
* Eben Moglen: Why Freedom of Thought Requires Free Media and Why Free Media Require Free 

## மேற்கோள்கள்

பகுப்பு:மனித உரிமைகள்
பகுப்பு:மெய்யியல் விதி
மறக்கள வேள்வி

மறக்களவேள்வி என்னும் துறைப் பாடல் புறநானூற்றுத் தொகுப்பில் ஒன்றே ஒன்று உள்ளது. இது வாகைத்திணையில் வரும் துறை. 
*மறக்களவழி என்னும் துறை அரசனின் போர்களத்தை உழவன் நெல்லைப் போரடிக்கும் களத்தோடு ஒப்பிட்டுப் பாடுவது. 
*மறக்களவேள்வி என்னும் துறை அரசனின் போர்க்களத்தைப் பேய்த் தெய்வங்களுக்குப் பலிச்சோறு வழங்கும் வேள்விக் களத்தோடு ஒப்பிட்டுப் பாடுவது.
;இலக்கணம்
*தொல்காப்பியம் இதனை அவப்பலி என்று குறிப்பிடுகிறது,  புறப்பொருள் வெண்பாமாலை பேய்க்குச் சோறூட்டும் வேள்வி செய்வது களவேள்வி என்னும் துறை என்று குறிப்பிடுகிறது. 
;இலக்கியம்
புலவர் மாங்குடி கிழார் பாடல் இவ்வாறு ஒப்பிட்டுப் பார்க்கிறது. 

பாசறையில் தடாரிப்பறை முழக்கிக்கொண்டு பேய்கள் கையேந்தி நிற்கின்றன. வாள் மின்னுகிறது. அம்புகள் பொழிகின்றன. பகைவர் தலைகள் அடுப்பாகின்றன. உடல்லுறுப்புகள் கூவிள விறகாக எரிகின்றன. மண்டை ஓடுகள் அகப்பைத் துடுப்புகள் ஆகின்றன. ஈனா வேண்மான்(வேள்வி செய்யும் மகன்)  அடுப்பு எரிக்கிறான். வாலுவன் என்னும் சமையல்காலன்(களவேள்வி செய்யும் அரசன்) சமைத்த உணவுப் பிண்டத்தைக் கையில் ஏந்தி வந்து வழங்குகிறான். இது சோறு வழங்கும் வேள்வி. இதனைப் பதிற்றுப்பத்து சுடுநெய் ஆவுதி எனக் குறிப்பிடுகிறது. 
## அடிக்குறிப்பு

பகுப்பு:புறநானூற்றுத் துறைகள்
இரண்டாவது இயல் வடிவம்

உறவுசார் தரவுத்தள வடிவமைப்பில், ஒரு உறவு அல்லது அட்டவணை முதல் இயல் வடிவத்துக்கும் கட்டுப்பட்டும், மேலும் பின்வரும் விதிகளுக்கும் கட்டுப்பட்டால் அது **இரண்டாவது இயல் வடிவம்** உடையது.  எல்லா சாவி இல்லாத (non-key) இயற்பண்புகளும் (attributes) முழுமையாக முதன்மை சாவி இயற்பண்புடன் சார்புச்சாருகை (functionally dependent) கொண்டிருக்க வேண்டும்.  

ஒரு அட்டவணையை இரண்டாவது இயல் வடிவம் ஆக்க முதல் இயல் வடிவம் ஆக்கிப் பின்னர், ஒரே தரவு பல வரிசைகளுக்குப் பொருத்தமாக வந்தால் அதை வேறு ஒரு அட்டவணையில் இட்டு வெளியுறவுச் சாவியைப் பயன்படுத்தி 

## வெளி இணைப்புகள்
* Second Normal Form Normalization (2NF)
* 	Normalizing Techniques - A closer look 

பகுப்பு:தரவுத்தளங்கள்
வியாண்டாட்

**வியாண்டாட்,** ஓக்லஹோமாவில் ஒரு கூட்டாட்சி அங்கீகரிக்கப்பட்ட பூர்வீக அமெரிக்க பழங்குடி ஆகும். இவர்கள் வென்டட் கூட்டமைப்பு (Wendat Confederacy) , ஜோர்ஜிய பேய் (Georgian Bay) மற்றும் லேக் கியூறன் (Lake Huron) ஆகியவற்றிற்கு அருகில் உள்ள பூர்வீக அமெரிக்க வம்சாவளியினர் ஆவர்.

பகுப்பு:அமெரிக்கப் பழங்குடிகள்
முதல் இயல் வடிவம்

உறவுசார் தரவுத்தள வடிவமைப்பில், ஒரு உறவு அல்லது அட்டவணை ஒரே நிரல்களை (columns) மீண்டும் கொண்டிருக்காவிட்டால் அது **முதல் இயல் வடிவம்** உடையது.  மேலும் ஒரு தரவு மதிப்பை மட்டுமேk கொண்டிருக்கலாம்.

## விதிகள்
* திரும்ப வரும் நிரல்களை இல்லாமல் செய்யவும். 
*தொடர்புடைய தரவுக் கணங்களுக்கு பிறம்பான ஒரு அட்டவணையை உருவாக்கவும்.
*ஒவ்வொரு தொடர்புடை தரவுக் கணங்களையும் ஒரு முதன்மைச் சாவியால் அடையாளப் படுத்தவும்.

## வெளி இணைப்புகள்
* IBM Informix Database Design and Implementation Guide
* Description of Normalization

பகுப்பு:தரவுத்தளங்கள்
உறவு (தரவுத்தளம்)

உறவுசார் தரவுத்தளக் கோட்பாட்டில் **உறவு** என்பது தரவு வரிசைகளின் (d1, d2, ..., dn) கணம் ஆகும். ஒவ்வொரு தரவுக்கூறும் (dn) ஒரு தரவுக் களத்தின் (data domain) உறுப்பாக இருக்கும்.  வேறுவிதமாகக் கூறுவதானால் உறவு தரவு அட்டவணையைக் குறிக்கிறது.

## மேற்கோள்கள்

பகுப்பு:தரவுத்தளங்கள்
இலங்கை கம்யூனிஸ்ட் கட்சி (மாவோயிஸ்டு)

**இலங்கை கம்யூனிஸ்ட் கட்சி (மாவோயிஸ்டு)** (*Ceylon Communist Party (Maoist)*) என்பது இலங்கையின் ஓர் இடதுசாரி அரசியல் கட்சியாகும். 1964 ஆம் ஆண்டில் கொள்கை வேறுபாடு காரணமாக இலங்கை கம்யூனிஸ்ட் கட்சியில் இருந்து பிரிந்து சென்றோரால் ஆரம்பிக்கப்பட்டது. ஆரம்பத்தில் இக்கட்சியும் இலங்கை கம்யூனிஸ்டுக் கட்சி என்றே அழைக்கப்பட்டு வந்தது. ஆனாலும், அதன் தாய்க் கட்சியில் இருந்து பிரித்தற்வதற்காக 'இலங்கை கம்யூனிஸ்டுக் கட்சி (பீக்கிங் சார்பு)' போன்ற பெயர்களால் அழைக்கப்பட்டு வந்தது. 1960களின் இறுதியில் இக்கட்சி ஒரு முக்கிய இடதுசாரிக் கட்சியாகத் திகழ்ந்தது. இதன் முதலாவது பொதுச் செயலாளராக நா. சண்முகதாசன் விளங்கினார். இவர் 1993 ஆம் ஆண்டில் இறக்கும் வரை அதன் பொதுச் செயலாளராகப் பணியாற்றினார்.

இக்கட்சியும் காலப்போக்கில் பல பிரிவுகளாகப் பிளவடைந்து நலிவடைந்தது. 1978 ஆம் ஆண்டில் நா. சண்முகதாசன் தலைமையிலான கம்யூனிஸ்ட் கட்சி தமிழரின் சுயநிர்ணயத்தை ஏற்காமை, மூன்றுலகக் கோட்பாட்டை நிராகரிப்பது என்ற முடிவைப் பகிரங்கப்படுத்துவதில்லை என்ற மத்திய குழு முடிவை மீறி பகிரங்க அறிக்கை வெளியிட்டது என்கிற காரணங்களால் கே. ஏ. சுப்பிரமணியம் உட்படப் பலர் அக்கட்சியிலிருந்து வெளியேறி இலங்கை கம்யூனிஸ்ட் கட்சி (இடது) என்ற பெயரில் புதிய அரசியல் கட்சியைத் தோற்றுவித்தனர்.

## இவற்றையும் பார்க்க
*இலங்கை கம்யூனிஸ்ட் கட்சி
*புதிய சனநாயக மாக்சிச லெனினிசக் கட்சி

## மேற்கோள்கள்

பகுப்பு:இலங்கை அரசியல் கட்சிகள்
பகுப்பு:இலங்கையில் பொதுவுடைமை
பகுப்பு:1964இல் நிறுவப்பட்ட அரசியல் கட்சிகள்
வங்கி விடுமுறை

**வங்கி விடுமுறை**  *(Bank holiday)*  ஆனது, ஐக்கிய இராச்சியம் அல்லது மற்ற பொதுநலவாய நாடுகளில் ஒரு பொது விடுமுறை நாளாகும். இது அயர்லாந்தில் பொது விடுமுறை நாளைக் குறிக்கும் பேச்சு வழக்குச் சொல்லாகவும் உள்ளது. முதல் அதிகாரப்பூர்வ வங்கி விடுமுறை என நான்கு நாட்கள், வங்கி விடுமுறை சட்டம் 1871 இல் பெயரிடப்பட்டுள்ளன.

## புற இணைப்புகள்
* Bank Holidays and British Summer Time
* Scotland Bank Holidays - Scottish Government
* St. George Unofficial Bank Holiday
*
* Annual leave and public holidays (Ireland)
*Calendar of all legal Public and Bank Holidays worldwide, until 2050
*FirstCaribbean International Bank: Bank Holidays in the Caribbean region
*Bank Holidays 2016 in India
*List of Bank Holidays and other significant days for the UK
*Bank Holiday dates for the UK, Scotland and Northern Ireland

பகுப்பு:வங்கியியல்
பகுப்பு:பிரித்தானியப் பண்பாடு
பகுப்பு:விடுமுறை நாட்கள்
அன்னபூரணி (1930 கப்பல்)

**அன்னபூரணி** *[Florence C Robinson]* என்பது தமிழர்களால் கட்டப்பட்டு வழிநடத்தப்பட்டு ஈழத்தில் வல்வெட்டித்துறையில் இருந்து ஐக்கிய அமெரிக்காவில் மாசச்சூசெட்ஸ் மாநில குளொசெசுட துறைமுகம் வரைக்கும் நீண்ட புகழ்பெற்ற பயணம் செய்த கப்பல் ஆகும். இக் கப்பலை நாகப்பசெட்டியாரிடம் இருந்து 1936 ம் ஆண்டளவில் 20,000 ரூபாவிற்கு அமெரிக்காரான வில்லியம் றொபின்சன் வாங்கினார். அவரிடம்  தமிழ் கடலோடிகள் வல்வெட்டித்துறையில் இருந்து ஓட்டிச்சென்று கையளித்தனர்.

## வடிவமைப்பு
அன்னபூரணிக் கப்பல் வல்வெட்டித்துறையில் 1930ம் ஆண்டளவில் கட்டப்பட்டது.  இது "நாகப்ப செட்டியாருக்காக சுந்தர மேசுதிரியாரின் அனுபவ அறிவின் முதிர்ச்சியின் முயற்சியினால் " கட்டப்பட்டது.

இது ஒரு பாய்கப்பல் ஆகும்.  வேம்பு, இலுப்பை மரங்களைக் கொண்டு தமிழர் கப்பல் கட்டும் கலையைப் பயன்படுத்திக் கட்டப்பட்டது. இதன் நீளம் 89 - 90 அடிகள் என்றும், அகலம் 19 அடி என்றும் மட்டிடப்படுகிறது. இக் கப்பலில் புவிப்படம், திசையறிகருவி, ஆழமானி ஆகியவை மட்டுமே இருந்தன.

## கடலோடிகள்
* கனகரெத்தினம் தம்பிப்பிள்ளை, தண்டையல்
* சின்னத்தம்பி சிதம்பரப்பிள்ளை
* தாமோதிரம்பிள்ளை சபாரெத்தினம்
* பூரணவேலுப்பிள்ளை சுப்பிரமணியம்
* ஐயாத்துரை இரத்தினசாமி

## மேற்கோள்கள்


## வெளி இணைப்புகள்
* வல்வெட்டித்துறையிலிருந்து அமெரிக்கா வரை கப்பலோட்டிய தமிழர்கள், ராஜகோபால் - நூலகம் திட்டத்தில்
* Images

பகுப்பு:தமிழர் கட்டிய கப்பல்கள்
பகுப்பு:வல்வெட்டித்துறை
தண்டையல்

**தண்டையல்** எனப்படுவர் தமிழர் கப்பற்கலை மரபில் கப்பல் ஓட்டுனர் ஆவார்.  கப்பலின் கப்டன் பொறுப்பிற்கு ஒப்பிடத்தக்கவர்.  

## ஈழத்தில் புகழ்பெற்ற தண்டையல்கள்
* ராமசாமித் தண்டையல்
* முருகுப்பிள்ளை தண்டையல்
* செல்வமாணிக்கத் தண்டையல்
* சின்னையாத் தண்டையல்
* வடிவேல் தண்டையல்
* பொ. யோகமுத்துத் தண்டையல்
* ஆ. சுப்பிரமணியம் தண்டையல்
* செ. தில்லையம்பலம் தண்டையல்
* சிவகுருமூர்த்தி தண்டையல்
* முத்துக்குமாரத் தண்டையல்
*  கனகரெத்தினம் தண்டையல்

## உசாத்துணைகள்
* ஈழத்துப்பூராடனார்.  (2011).  *வல்வெட்டித்துறை கடலோடிகள்*. ரொறன்ரோ: நிப்ளக்ஸ் அச்சகம்.

பகுப்பு:தமிழர் கப்பற்கலை
கப்பல் சாத்திரம்

**கப்பல் சாத்திரம்** என்பது 17 ஆம் நூற்றாண்டில் வடமொழியில் எழுதப்பட்ட யுக்தி கல்பதரு என்ற நூலகைத் தழுவி எழுதப்பட்ட ஒரு கப்பற்கலை நூல் ஆகும்.  இந்த நூலை தமிழ்நாட்டு அரசாங்கத்தின் கீழ்நாட்டுப் பழஞ் சுவடி நூல் நிலையம் 1950 ஆம் ஆண்டு வெளியிட்டது.  தமிழர் கப்பல் கட்டுமானத் தொழில்நுட்பங்கள் பற்றிய செய்திகள் ஓரளவு இந்த நூலில் உள்ளன.

## மேற்கோள்கள்


## உசாத்துணைகள்
* ஈழத்துப்பூராடனார்.  (2011).  *வல்வெட்டித்துறை கடலோடிகள்*. ரொறன்ரோ: நிப்ளக்ஸ் அச்சகம்.

பகுப்பு:தமிழர் கப்பற்கலை நூல்கள்
பகுப்பு:17 ஆம் நூற்றாண்டுத் தமிழ் நூல்கள்
நாவாய் சாத்திரம்

**நாவாய் சாத்திரம்** என்பது 18 ஆம் நூற்றாண்டில் கப்பற்கலை பற்றி வெளிவந்த ஒரு தமிழ் நூல் ஆகும்.  இந்த நூல் கடலின் பெளதீக மாற்றங்கள், அவை நிகழும் பருவங்கள், அதன்படி கலங்கள் செலுத்துதல் பற்றிய தகவல்களைத் தருகிறது.  நாவாய் என்பது கப்பல் அல்லது மரக்கலம் என்றதற்கு இன்னுமொரு சொல் ஆகும்.

## மேற்கோள்கள்


## உசாத்துணைகள்
* ஈழத்துப்பூராடனார்.  (2011).  *வல்வெட்டித்துறை கடலோடிகள்*. ரொறன்ரோ: நிப்ளக்ஸ் அச்சகம்.

பகுப்பு:தமிழர் கப்பற்கலை நூல்கள்
பகுப்பு:18 ஆம் நூற்றாண்டுத் தமிழ் நூல்கள்
தமிழர் கப்பல் அளவைகள்

தமிழர்கள் கப்பல் கட்டுபோது மரபுவழியாகப் பயன்படுத்தப்பட்ட அளவை முறைகளை **தமிழர் கப்பல் அளவைகள்** எனலாம்.  இந்த அளவைப்படிகளைப் பயன்படுத்திய பொதுவான தரத்து அமைப்பு உள்ள கப்பல் வகைகள் இருந்தன.

## அளவைப்படிகள்

## உசாத்துணைகள்
* ஈழத்துப்பூராடனார்.  (2011).  *வல்வெட்டித்துறை கடலோடிகள்*. ரொறன்ரோ: நிப்ளக்ஸ் அச்சகம்.

பகுப்பு:தமிழர் கப்பற்கலை
பகுப்பு:தமிழர் அளவியல்
பகுப்பு:தமிழ் கணிதம்
தமிழர் கப்பற்கலை கலைச்சொற்கள்

**தமிழர் கப்பற்கலை கலைச்சொற்கள்** தலைப்புவாரியாகக் கீழே தரப்பட்டுள்ளன:
## துறைசார்ந்தோர்
* கடலோடி
* தண்டையல் - captain
* கம்மியர்
* கப்பல் ஓட்டி
* கப்பல் கட்டும் மேசுதிரி/மேத்திரி
* திமிலர்
* பரதவர்

## கப்பல் வகை வாரியாகப் பாகங்கள்
* சுக்கான்
### பெரிய கப்பல்
* ஏரா - அடிப்பாகம்
* முகரி/துரோதை - முன்பாகம்
* அணிய துரோதை - பின்பாகம்
* தளம்
* கூம்பு (பாய்மரத்தை கட்ட உதவும் தண்டு)
* ஓடுகை, மீப்பாய் - பாய்மரப் பாய்
* நங்கூரம்
* வாரி நீக்கம்
* சிந்தை உசத்தி
* மணி தூக்கம்
* மேல் கொடி
* வரி நீக்கம்
* அணியக் குச்சை
* அட்டிட மடி
* அட்டி சிந்தி உசத்தி
* பருமல் அடி
* இசுக்களா அடி
* அணியத்துக் கச்சைவாரி
* தட்டு உசத்தி
* தலுக்காலு உசத்தி
* கயிறு

### வள்ளம்

### பாய்ப்படகு
* மூக்கன்
* பாய்மரம்
* ஆஞ்சான் கயிறு
* வடம்
* பாவல்
* வாறன் (கயிறு)
* கடப்பாய்
* கோர்ஸ்
* தாமன்
* நாளி
* பருமல் - பாய்மரம் நுணி
* கடையால்பத்தி
* கூத்துவாரி - படகின் நடுமையம்
* வங்கு
* யாளி
* பாவல்
* கடப்பாய்

## அளவைகள்
பார்க்க: தமிழர் கப்பல் அளவைகள்

## கட்டப் பயன்படுத்தப்பட்ட கருவிகள்
* ரம்பம் - மரம் துண்டாட
* உளி - மரம் செதுக்க
* சுத்தியல் -உளி அடிக்க
* ஒளதார் - மரத்தைத் துளையிட

## பயன்படுத்தப்பட்ட மரங்கள்
* வேம்பு
* இலுப்பை
* நாவல்
* புன்னை
* வெண் தேக்கு
* தேக்கு

## துறைமுகங்கள்
* துறைமுகம் - கப்பல்கள் நிறுத்துமிடம்.
* முன்துறை - கழிமுகத்துக்கு வெளியே அதிக நிறையுள்ள பொருட்களை மட்டும் இறக்கும் இடம்.
* பெருந்துறைமுகம் - கழிமுகத்துக்கு உள்ளே பண்டகசாலை போன்ற இடங்கள் உள்ள இடம்.
* கழிமுகம்
* உலர்துறை - dry docks
* கப்பல் கூடம்
* மாலுமி இல்லங்கள் - sailor's home
* சட்டிமம் - Saxtant
* கட்டுமானத் தளம்
* துறைமுகப்பட்டினம்

## கப்பல், கடல் கலங்கள் வகைகள்
* கப்பல்
* கட்டுமரம்
* நாவாய்
* தோணி
* வத்தை
* வள்ளம்
* மிதவை
* ஓடம்
* தெப்பம்
* டிங்கி
* பட்டுவா
* வங்கம்
* அம்பி 
* திமில் 
* புணை
* கலம், மரக்கலம்
* தோணி
* படகு
* கைப்பந்தல்
* வஞ்சி
* நீள்மரம்

## இதர சொற்கள்
* வடகாவி
* வடசவரி
* வடகூர்
* வட மரம்
* கலி மரம்
* கலிச் சுற்று
* கோசா
* வங்குக்கால்
* நூல் ஏணி
* அணிய தண்டு
* ஈயக்குண்டு
* சட்டிமம்ம கெச்சண்
* காமான்
* ஞாப்பாரம்
* படலம்
* கட்டுக்கொடி
* கூசா
* புட்டரிசி
* கிட்டங்கி
* மகமை
* ரேவடி
* திண்ணை

## மேற்கோள்களும் குறிப்புகளும்

## உசாத்துணைகள்
* ஈழத்துப்பூராடனார்.  (2011).  *வல்வெட்டித்துறை கடலோடிகள்*. ரொறன்ரோ: நிப்ளக்ஸ் அச்சகம்.

பகுப்பு:தமிழர் கப்பற்கலை
முதல்வஞ்சி

முதல் வஞ்சி என்னும் துறைப் பாடல் புறநானூற்றுத் தொகுப்பில் ஒன்றே ஒன்று உள்ளது.  இது வாகைத்திணையில் வரும் துறை. 

பகையரசன் உள்ளிருக்கும்போதே அவன் கோட்டையைச் சிதைக்கும் செய்தி நல்லது அன்று என்று விளக்கும் புறநானூற்றுப் பாடலுக்கு ‘முதல் வஞ்சி’ என்னும் துறைப்பெயர் இடப்பட்டுள்ளது. 

பகைவனைத் தாக்குதல் வஞ்சி. ஆனால் எதிர்க்காதவனைத் தாக்குதல் தவறு எனக் காட்டுவது முதல்வஞ்சி. 

புறாவுக்காகத் தன்னையே தந்த சிபிச் சக்கரவர்த்தி மரபில் வந்த சோழன் குளமுற்றத்துத் துஞ்சிய கிள்ளிவளவன் பகையரசன் கோட்டைக்குள் இருக்கும்போதே இது நல்லதா என்று எண்ணிப் பார்க்காமல் அவன் கோட்டையைச் சிதைக்க வல்லவன் எனப் பாராட்டுவது போல் புலவர் மாறோக்கத்து நப்பசலையார் இகழ்கிறார். இது முதல்வஞ்சி என்னும் துறை.
## அடிக்குறிப்பு

பகுப்பு:புறநானூற்றுத் துறைகள்
மனையறம் துறவறம்

மனையறம் துறவறம் என்னும் துறைப் பாடல் புறநானூற்றுத் தொகுப்பில் ஒன்றே ஒன்று உள்ளது. இது காஞ்சித்திணையில் வரும் துறை. 

இல்லறம் பேணிக்கொண்டே இல்லறத்தார் துறவறம் மேற்கொள்வதன் பெருமையாக் கூறுவது ‘இல்லறம் துறவறம்’ என்னும் துறை.
## இலக்கியம்
;புறநானூறு 
:சங்க காலப் புலவர் வான்மீகியார் இதன் பெருமையை விளக்குகிறார். சூரிய ஒளி பாயும் பரந்த உலகம் முழுவதும் ஒரு நாள் அல்லது ஒரு நாழிகைப் பொழுதில் ஏழு பேர் கைக்கு மாறுவது போன்றது செல்வம். எனவே உலகம் முழுவதுமான செல்வத்தையும், அதனை விட்ட தவத்தையும் சீர்தூக்கி நிறுத்துப் பார்த்தால், ஐயவி என்னும் கடுகின் எடை கொண்ட தவத்துக்கு உலகம் முழுவதும் சேர்ந்தாலும் சமநிறை ஆகாது.
;சீவகசிந்தாமணி
:உலகம் இம்மி என்னும் எடை அளவினது என்னு எண்ணிச் சீவகன் துறவறம் மேற்கொண்டானாம். 
;நம்மாழ்வார்
:செல்வம் விரும்பாத துறவறத்தின் மேன்மையை நம்மாழ்வார் விளக்குகிறார். திருமால் தரும் செல்வம் வேண்டாமாம். திருமால்தான் வேண்டுமாம்.
## இலக்கணம்
:தொல்காப்பியம் பாடாண்திணைப் பகுதியில் வரும் 

அமரர்கண் முடியும் அறு வகையானும்
புரை தீர் காமம் புல்லிய வகை  
:என்னும் நூற்பாவுக்கு உரையாசிரியர் நச்சினார்க்கினியர் இத் துறையின் புறநானூற்றுப் பாடலை மேற்கோள் காட்டுகிறார்.

## அடிக்குறிப்பு

பகுப்பு:புறநானூற்றுத் துறைகள்
இலங்கை நாடோடித் தெலுங்கர்

**இலங்கை நாடோடித் தெலுங்கர்** (*Sri Lankan Gypsy Telugu people*), இலங்கையில் வாழும் இனக்குழுவினர் ஆவர். தெலுங்கைத் தாய்மொழியாகப் பேசும் இவர்களின் முன்னோர்கள் பல நூற்றாண்டுகளுக்கு முன்பு இந்தியாவிலிருந்து இலங்கைக்கு வந்ததாகக் கருதப்படுகிறது. நிரந்தரமாக ஒரே இடத்தில் இல்லாது இடம்பெயர்ந்து வாழும் இவர்களைப் பல தொண்டு நிறுவனங்கள் குடியமர்த்தி வருகின்றன. இலங்கையின் அனைத்து மாவட்டங்களிலும் பரந்து வாழ்ந்தாலும், மட்டக்களப்பு மாவட்டத்தில் அதிகம் பேர் வாழ்கின்றனர். சிங்களவர்களால் *அகிகுண்டகா* எனவும் இலங்கைத் தமிழர்களால் குறவர் எனவும் அழைக்கப்படுகின்றனர். ஆரூடம் சொல்வதையும் பாம்பு, குரங்குகளைக் கொண்டு வித்தைக் காட்டுவதையும் தொழிலாக செய்கின்றனர். வாழும் இடத்திற்கேற்ப தமிழையும் சிங்களத்தையும் பேசுகின்றனர். இவர்களில் பெரும்பான்மையினர் இந்து சமயத்தையும் சிலர் கிறித்தவ, பௌத்த சமயங்களையும் பின்பற்றுகின்றனர்.

## உசாத்துணை

## வெளி இணைப்புகள்
*Ahikuntika: Sri Lankan gypsy clan
*The gypsy who stayed

பகுப்பு:தெலுங்கு மக்கள்
பகுப்பு:இலங்கை இனக்குழுக்கள்
நோக்கியா லூமியா 820

thumb
**நோக்கியா லூமியா 820** (Nokia Lumia 820) 2012 ஆம் ஆண்டின் நவம்பர் மாதத்தில்  நோக்கியா நிறுவனம் வெளியிட்ட தொடுதிரை நகர்பேசியாகும். இது கைபேசிக்கான விண்டோசு 8 இயங்குதளத்தில் இயங்குகிறது. 8 மெகாபடவணுக்களுடன் கூடிய நிழற்படக்கருவி, 64 கிகாபைட்டுகள் வரை நீட்டிக்கக் கூடிய நினைவகம், புளுடூத் ஆகிய வசதிகளைக் கொண்டது.

## மேலும் பார்க்கவும்
* நோக்கியா லூமியா 610
* நோக்கியா லூமியா 900
* நோக்கியா லூமியா 920



பகுப்பு:நகர்பேசிகள்
உக்ரைனில் உருசியர்

**உக்ரைனில் உருசியர்கள்** (*Russians in Ukraine*) சிறுபான்மையினரில் பெரிய இனக்குழு ஆவர். உக்ரைனில் வாழும் ஐந்தில் ஒருவர் உருசியர் ஆவார். (உருசியாவில் ஐந்தில் ஒருவர் உக்ரைனியர் என்பது குறிப்பிடத்தக்கது.)

## நிலப் பரம்பல்
கிழக்கு, தெற்கு மாநிலங்களிலும், அனைத்து முக்கிய நகரங்களிலும் பெரும்பான்மையினர் உருசியர்களே. பிற மாநிலங்களிலும் சிறிய அளவில் உருசியர்கள் வாழ்கிறார்கள். வரலாற்றுக் காரணங்களாலும், நகரங்களில் உருசியர்களின் அதிக எண்ணிக்கையாலும் பெரும்பான்மையினர் உருசிய மொழியைப் பேசுகின்றனர். குறிப்பாக, கிரிமியா எனப்படும் மாநிலத்தில் உருசியர்களே பெரும்பான்மையினர்.
கீழ்க்காணும் பட்டியலில், மாநிலவாரியாக உருசியர்களின் மக்கள்தொகையும் விழுக்காடும் வழங்கப்பட்டுள்ளன.

## மேலும் பார்க்கவும்
* உக்ரைனில் உருசிய மொழி

## மேற்கோள்கள்

பகுப்பு:உக்ரைன்
மரனவு மக்கள்

**மரனவு மக்கள்** (*Maranao People*), பிலிப்பீன்சில் வாழும் இசுலாமிய மக்கள் ஆவர். இவர்கள் அழகிய வேலைப்பாடுகளுடன் கூடிய கலைப் பொருட்களை உருவாக்குவதில் வல்லுனர்கள். மரனவு என்ற சொல்லுக்கு ஏரியில் வாழும் மக்கள் என்று பொருள். பிலிப்பைன்சின் ஆறாவது பெரிய இனக்குழுவான இவர்கள் லனவு என்ற ஏரிக்கருகில் வாழ்கிறார்கள்.

## பண்பாடும் பழக்கவழக்கங்களும்

### மொழி

மரனவு மொழி ஆத்திரோனேசிய மொழிக் குடும்பத்தைச் சேர்ந்தது. இம்மொழியை பிலிப்பைன்சின் மாகாணங்களில் வாழும் மரனவு மக்கள் பேசுகின்றனர். பெரும்பான்மையினர் ஆங்கிலம், தகலாகு மொழிகளையும் பேசுகின்றனர்.

### கலை

நன்னம்பிக்கைப் பறவையான சரிமனோக் இவர்களின் கலை வேலைப்பாடுகளில் காணப்படும். வண்ணமயமான சிறகுகளுடனும் நீண்ட வால் கொண்டும், மீனைத் தன் அலகால் கொத்தியபடி நிற்குமாறு வரைந்திருப்பர்.

### இசை
பியுலா என்னும் இசைக் கருவியினை வாசிப்பர். இவர்களின் இசையை யுனெசுக்கோ மனிதகுலத்தின் சிறந்த இசைகளில் ஒன்று எனப் போற்றியுள்ளது.

### உணவு
இவர்களின் உணவுகளில் காரம் அதிகமாக இருக்கும். எண்ணெயும் மிளகாயும் கலந்த உணவு வகைகளை அதிகம் விரும்பி உண்பர். உணவைப் பற்றிய இசுலாமியக் கதை மிகவும் பிரசித்தி பெற்றது. இவர்கள் வாழ்வில் உணவு முக்கியப் பங்காற்றுகிறது.

## மக்கள்
மரனவு மக்களின் எண்ணிக்கை 1,142,000 எனக் கணக்கிடப்பட்டுள்ளது. இவர்கள் அரேபிய, இந்திய, மலாய், ஜாவனிய மக்களின் கலப்பினத்தவர் ஆவர். ஏறத்தாழ அனைவரும் இசுலாமிய சமயத்தைப் பின்பற்றுகின்றனர். எசுப்பானியர்களின் ஆட்சிக்காலத்திற்கு முன் இவர்கள் தாங்களே இப்பகுதிகளை ஆண்டனர்.

## மேற்கோள்கள்

பகுப்பு:பிலிப்பீன்சில் உள்ள இனக்குழுக்கள்
பகுப்பு:இசுலாமியர்கள்
கழிவறை துடைத்தாள்

**கழிவறை துடைத்தாள் ** (*Toilet paper*) மனிதர்   மலம் அல்லது சிறுநீர் கழித்தபின் தங்களது சுகாதாரம் பேணுவதற்காக பயன்படுத்தும் ஓர் மெல்லிழைத் தாளினாலான துடைப்பானாகும்.  இடைவெளிகளில் கிழிக்கக்கூடியவாறு துளைகளிடப்பட்டு காகித அட்டை உருளையின் மீது  ஒரே நீளமானப் பட்டையாக இது பொதுவாக விற்கப்படுகிறது. நீரில்லாத  கழிவறையில் உள்ள ஓர் பிடிப்பானில் பொருத்தப்பட்டு வேண்டிய அளவில் எடுத்துக்கொள்ளுமாறு அமைக்கப்பட்டுள்ளது.  பெரும்பாலான நவீன துடைத்தாள்கள்  மலக்குழியில் மக்கி அழியுமாறு தயாரிக்கப்படுகின்றன. இந்தத் தன்மையே பிற குளியலறை மற்றும் முகத்திற்கான மெல்லிழைத் தாள்களிலிருந்து துடைத்தாள்களை வேறுபடுத்துகிறது.

இத்தகையத் தாள்களைப் பயன்படுத்துவது குறித்து சீனாவில் ஆறாம் நூற்றாண்டிலேயே  பதியப்பட்டுள்ளது.  14ஆம் நூற்றாண்டில் இவை பெரிய அளவில் தயாரிக்கப்பட்டன. நவீன துடைத்தாள்கள் 19ஆம் நூற்றாண்டிலிருந்து வழக்கத்திற்கு வந்தன. உருளை வடிவ பிடிப்பான்களுடன் கூடிய துடைத்தாள்களுக்கான காப்புரிமை 1883இல் கோரப்பட்டுள்ளது.

## மேலும் அறிய
*
*

## வெளி இணைப்புகள்

* Answers.com Information 
* The Whole World Toilet Paper Museum

பகுப்பு:சுகாதாரம்
பகுப்பு:வீட்டுக் கருவிகள்
பகுப்பு:சீனக் கண்டுபிடிப்புக்கள்
பர்வதபத்தினி

right|250px|thumb|பர்வதபத்தினி
**பர்வதபத்தினி** என்பது வல்வெட்டித்துறையில் கடைசியாகக் கட்டப்பட்ட மூன்று பாய்மரங்களைக் கொண்ட பெரிய கப்பல் ஆகும்.  இது 1943 ஆம் ஆண்டு ச. பாலசுப்பிரமணியம் மேசுதிரியால் கட்டப்பட்டது.  இதன் உரிமையாளர் சி. குமாரசாமி ஆவார்.

## உசாத்துணைகள்
* பா. மீனாட்சிசுந்தரம். (2006). *வரலாற்றில் வல்வெட்டித்துறை. *. யாழ்ப்பாணம்: அரும்பொருள் காப்பகம்.
* ஈழத்துப்பூராடனார்.  (2011).  *வல்வெட்டித்துறை கடலோடிகள்*. ரொறன்ரோ: நிப்ளக்ஸ் அச்சகம்.

பகுப்பு:தமிழர் கட்டிய கப்பல்கள்
பகுப்பு:வல்வெட்டித்துறை
பொன் மலர் (புதினம்)

**பொன் மலர்** எழுத்தாளர் அகிலன் உருவாக்கிய புதினங்களுள் ஒன்று. அகிலன் பல புதினங்களைப் படைத்திருந்தாலும், அவரது சமுதாயப் புதினங்களுள், பொன்மலர் ஒரு சிறந்த இடத்தைப் பெற்றுள்ளது. ராணிமுத்து இதழின் முதல் புதினமாக வெளிவந்து பல இலட்சம் பிரதிகள் விற்பனையானது. ரஷ்ய, சீன, ஆங்கில மொழிகளிலும் இந்தியாவின் பெரும்பாலான மாநில மொழிகளிலும் மொழிபெயர்க்கப்பட்டு புத்தகவடிவில் வெளியான புதினம். பல கல்லூரிகளில் பாடப் புத்தகமாகத் திகழ்ந்த இப்புதினம் வானொலி நாடக வடிவிலும் ஒலி பரப்பான பெருமை பெற்றது.

## கதைச் சுருக்கம்
கள்ளப் பணம் இச்சமூகத்தைச் சூறையாடுவதையும் அதன் விளைவாக நிகழும் இக்காலச் சமுதாய வாழ்வின் ஒழுக்கக் கேடுகளையும் எதிர்த்து பெரும் துணிச்சலுடன் போராடி அவற்றை நீக்க முயலும் மருத்துவர் சங்கரியும், மத்திய அரசின் பொருளாதாரக் குற்றத் தடுப்பு அதிகாரியான திருஞானமும் பெரும் புதிராய் வாழும் வாழ்க்கையை மிகச் சுவையாகக் கூறும் புதினம்.பெண்மையின் மேன்மை, பெண்ணின் (சீரழியும்) நிலை குறித்த படைப்பாளரின் பரிவுணர்ச்சி, சமுதாயத்தில் பணக்காரர்களின் நிலை, பொருளாதாரச் சீரழிவு, கருப்புப் பணம், இலஞ்சம், கலப்படம் போன்ற இவற்றை உள்ளடக்கிய கதைக்கருவை இப்புதினம் கொண்டுள்ளது. அகிலனின் இந்தப் புதினம் சமுதாயத்தில் காணப்படும் சீரழிவுகளைத் தோலுரித்துக் காட்டும் எதார்த்தப் போக்கினைக் கதைக் கருவாகக் கொண்டது.

## மேற்கோள்கள்

பகுப்பு:அகிலனின் புதினங்கள்
முதுபாலை

**முதுபாலை** என்னும் துறையைச் சேர்ந்த பாடல்கள் புறநானூற்றுத் தொகுப்பில் நான்கு உள்ளன.  இந்தத் துறை புறநானூற்றில் புறத்திணையில் ஒன்றான பொதுவியல் என்னும் பகுதியில் வருகிறது.

இந்தத் துறைப்பாடல்களில் இன்னார் எனப் பெயர் சுட்டும் பழக்கம் இல்லை.
## இலக்கியம்
உடன் செல்லும்போது காட்டில் கணவனை இழந்த பெண் சொல்கிறாள்.
*சாறு இழந்த கரும்புச் சக்கை போல அவரை இழந்து வளையல் இல்லாத வறுங்கையுடன் சுற்றத்தாரிடம் எப்படிச் செல்வேன்.  
*ஆலமரத்தில் பறவைகள் ஒலிப்பது போல ‘வளையல் இழந்து இப்படி ஆய்விட்டாளே’ என ஊரெல்லாம் பேசும்போது, என் நலனைப் பெரிதாகப் பேசும் என் தாய் முன் எப்படிச் செல்வேன்?  
*கணவனை இழந்தவளை அவள் வளையல் கைகளைப் பிடித்து மற்றவர்கள் தேற்றுகின்றனர். ‘உனக்குத் தீங்கிழைத்த கூற்றும் இரதியும் காமனை இழந்து துடிக்கட்டும்’ துடிக்கட்டும்  
*’என் கணவனைப் புதைக்கத் தாழி செய்யும் குயவனே! என்னையும் சேர்த்துப் புதைக்கும் அளவுக்குப் பெரிய தாழியாக வனைக’ கணவனை இழந்தவள் வேண்டுகிறாள். 
## இலக்கணம்
*தொல்காப்பியம் இதனைக் காஞ்சித்திணையின் துறைகளில் ஒன்றாகக் குறிப்பிடுகிறது.  
*புறப்பொருள் வெண்பாமாலை இதனைப் பொதுவியல் படலத்தில் ஒன்றாகக் குறிப்பிடுகிறது.

## அடிக்குறிப்பு

பகுப்பு:புறநானூற்றுத் துறைகள்
மூன்றாவது இயல் வடிவம்

உறவுசார் தரவுத்தள வடிவமைப்பில், ஒரு உறவு அல்லது அட்டவணை இரண்டாவது இயல் வடிவத்துக்கும் கட்டுப்பட்டும், மேலும் பின்வரும் விதிகளுக்கும் கட்டுப்பட்டால் அது **மூன்றாவது இயல் வடிவம்** உடையது.  எல்லா சாவி இல்லாத (non-key) இயற்பண்புகளுக்கும் (attributes) இடையே இருக்கக் கூடிய சார்ப்புச் சாருகைகள் (functional dependencies) நீக்கப்பட்டு பிறம்பான ஒரு அட்டவணையில் சேர்க்கப்பட வேண்டும்.  இதனை கடப்பு உறவுநிலை (Transitive dependency) இல்லாதிருத்தல் என்பர்.

## வெளி இணைப்புகள்
* Database Skills: Third Normal Form and Calculated Values - 
* Oracle Normalization  - 

பகுப்பு:தரவுத்தளங்கள்
ராமேசியம்

[thumb|left|[ஒசிரிசுவின் சிலை]]
thumb|right|300px|உயரத்திலிருந்து ராமேசியத்தின் தோற்றம். வாயில் கோபுரங்களையும் துணைக் கட்டிடங்களையும் காண்க.

**ராமேசியம்** என்பது புது எகிப்து இராச்சியத்தின் 19-ஆம் வம்சத்தின் மூன்றாம் பாரோ இரண்டாம் ராமேசசின் நினைவுக்  கோயில் ஆகும். இது தெற்கு எகிப்தில் உள்ள தேபன் நகரத்தில் அமைந்துள்ளது. இவ்விடம் நவீன லக்சோர் நகரத்துக்கு எதிரே நைல் ஆற்றின் மறுகரையில் மன்னர்களின் சமவெளியில் அமைந்துள்ளது. ராமேசியம் என்னும் பெயர் பிரெஞ்சு மொழிப் பெயரான "Rhamesséion" என்பதில் இருந்து பெறப்பட்டது. இப் பிரெஞ்சு மொழிப் பெயரை முதலில் உருவாக்கிப் பயன்படுத்தியவர் சோன் பிரான்சுவா சம்போலியன் (Jean-François Champollion) என்பவர். இவர் 1829 ஆம் ஆண்டில் இப்பகுதிக்குச் சென்றபோது இக்கோயிலின் அழிபாடுகளில் ராமேசசின் பெயரையும் பட்டங்களையும் குறிக்கும் பட எழுத்துக்களைக் கண்டு பிடித்தார்.

இரண்டாம் ராமேசஸ் பல கட்டிடங்களைத் திருத்தியதுடன் புதிய பல கட்டிடங்களையும் அமைப்பித்தான். இறப்பின் பின்னரும் தனது நினைவு நிலைத்திருக்கும் படியாக அவன் அமைத்த இக் கோயிலே அவற்றுள் சிறப்பானது. இது, புவியில் வாழும் தெய்வங்களாகக் கருதப்பட்ட பாரோக்களை வணங்குவதற்காக புது எகிப்து இராச்சியத்தின் அரச அடக்க நடைமுறைகளைப் பின்பற்றி அமைக்கப்பட்டது. இதுவரை கிடைத்துள்ள சான்றுகளின்படி, இரண்டாம் ராமேசசின் ஆட்சி தொடங்கிய சிறிது காலத்தின் பின் தொடங்கிய இதன் கட்டிட வேலைகள் 20 ஆண்டுகளுக்குப் பின்னரே நிறைவேறியதாகத் தெரிகிறது.

இரண்டாம் ராமேசசின் நினைவுக் கோயில் புது எகிப்து இராச்சியத்தின் எகிப்தியக் கட்டிடக்கலை நூல்களின் அடிப்படையில் கட்டப்பட்டது. நீள அச்சு வடமேற்கு-தென்கிழக்குத் திசையில் இருக்குமாறு அமைந்துள்ளது. ஒன்றன்பின் ஒன்றாக ஏறத்தாழ 60 மீட்டர் அகலம் கொண்ட இரண்டு வாயில் கோபுரங்கள் உள்ளன. இரண்டாவது வாயிலைத் தாண்டி உள்ளே நடுவில் ஒரு கருவறையும் அதைச் சூழ 48 தூண்களைக் கொண்ட மண்டபமும் அமைந்துள்ளன.

## படக்காட்சிகள்

File:Thebes Rhamseion MET DP-13897-025.jpg|தீபை நகரத்தின் ராமேசியம்
File:John_Beasly_Greene_(American,_born_France_-_(Ramesseum,_Thebes)_-_Google_Art_Project.jpg| ராமேசியத்தின் புகைப்படம், ஆண்டு 1854 
Image:S F-E-CAMERON EGYPT 2005 RAMASEUM 01320.JPG|இரண்டாம் ராமேசஸ்  கோயில், அல்-உக்சுர் 
Image:S F-E-CAMERON EGYPT 2005 RAMASEUM 01309.JPG| தூண் மண்டபம்
File:Colossus of Ramesses II restored.jpg| இளைய மெம்னோன் சிற்பம் 
File:Luxor, West Bank, Ramesseum, first pylon, Egypt, Oct 2004.jpg|ராமேசிய மண்டபம்
File:RamesseumPM13.jpg|ராமேசியத்தில் நினைவுக் கட்டிடம் 
File:Luxor_Ramesseum_R16.jpg|ராமேசியம் மற்றும் சுற்றியுள்ள பகுதிகள்
File:Pottery shred showing a monkey scratching a girl's nose. 20th Dynasty. From the so-called Artists' School at Ramesseum, Thebes, Egypt. The Petrie Museum of Egyptian Archaeology, London.jpg|20-ஆம் வம்ச காலத்திய பீங்கான் பாண்டத்தில் இளம் பெண்ணின் மூக்கைச் சுரண்டும்  குரங்கின் காட்சி, 
File:Thebes, Luxor, Egypt, Ramesseum, Memorial Temple of Pharaoh Ramesses II.jpg|மலையில்ருந்து தீபை நகரக் காட்சி 


## இதனையும் காண்க
* புது எகிப்து இராச்சியம்

## மேற்கோள்கள்


பகுப்பு:எகிப்தின் வரலாறு
*
பகுப்பு:எகிப்தில் உள்ள தொல்லியல் களங்கள்
பகுப்பு:எகிப்தில் உள்ள தொல்லியல் களங்கள்
பகுப்பு:எகிப்தியக் கட்டிடக்கலை
பகுப்பு:எகிப்தியக் கோவில்கள்
பகுப்பு:இரண்டாம் ராமேசஸ்
முதுமொழிக்காஞ்சி

* முதுமொழிக்காஞ்சி, நூல்.
* முதுமொழிக்காஞ்சி, இலக்கணம்.